CELEX: 62012CN0086
Language: fi
Date: 2012-02-20 00:00:00
Title: Asia C-86/12: Ennakkoratkaisupyyntö, jonka Cour administrative (Luxemburg) on esittänyt 20.2.2012 — Adzo Domenyo Alopka, Jarel Mondoulou ja Eja Mondoulou v. Ministre du Travail, de l'Emploi et de l'Immigration

12.5.2012   
            
            
               FI
            
            
               Euroopan unionin virallinen lehti
            
            
               C 138/3
            
         Ennakkoratkaisupyyntö, jonka Cour administrative (Luxemburg) on esittänyt 20.2.2012 — Adzo Domenyo Alopka, Jarel Mondoulou ja Eja Mondoulou v. Ministre du Travail, de l'Emploi et de l'Immigration
   (Asia C-86/12)
   2012/C 138/04
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour administrative
   
      Pääasian asianosaiset
   
   
      Valittajat: Adzo Domenyo Alopka, Jarel Mondoulou ja Eja Mondoulou
   
      Vastapuoli: Ministre du Travail, de l'Emploi et de l'Immigration
   
      Ennakkoratkaisukysymykset
   
   Onko SEUT 20 artiklaa — ja tarvittaessa samanaikaisesti perusoikeuskirjan 20, 21, 24, 33 ja 34 artiklaa, kun yhtä tai useampaa niistä tarkastellaan erikseen tai yhdessä — tulkittava siten, että se estää jäsenvaltiota yhtäältä epäämästä kolmannen valtion kansalaiselta, joka vastaa yksin sellaisten pienten lastensa huollosta, jotka ovat unionin kansalaisia, oleskelun viimeksi mainittujen asuinjäsenvaltiossa, jossa nämä ovat asuneet yhdessä hänen kanssaan syntymästään lähtien, vaikkei heillä olekaan kyseisen jäsenvaltion kansalaisuutta, ja toisaalta epäämästä mainitulta kolmannen valtion kansalaiselta oleskeluoikeutta osoittavan asiakirjan tai myöhemmin työluvan?
   Onko tällaisia päätöksiä pidettävä sellaisina, että niiden johdosta kyseiset lapset eivät tosiasiassa voi käyttää pääosaa unionin kansalaisen asemaan liittyvistä oikeuksistaan asuinvaltiossaan, jossa he ovat varttuneet syntymästään lähtien, myöskään siinä nimenomaisessa tilanteessa, jossa heidän suoraan takenevassa polvessa oleva sukulaisensa, jonka kanssa he eivät missään vaiheessa ole eläneet yhteistä perhe-elämää, asuu toisessa unionin jäsenvaltiossa, jonka kansalainen hän on?